cyanic-selkie/wikianc huggingface dataset:
கிண்ணத்தப்பம்
செய்முறை
சுவையான கிண்ணத்தப்பம் தயாரிக்க, முதலில் பாத்திரம் ஒன்றில் தேவையான அளவு வெல்லத்தை எடுத்து இரண்டு குவளைத் தண்ணீர் விட்டுக் கொதிக்க வைக்கவேண்டும். வெல்லம் முழுவதுமாக உருகி கெட்டியாக வரும் வரை கொதிக்கவிடவேண்டும். அதே நேரத்தில் ஊறவைத்த அரிசியை நன்றாக அரைத்து தேங்காய்ப்பால் சேர்த்து மெல்லிய மாவு பதத்திற்குக் கொண்டுவர வேண்டும். மிதமான சூட்டில் இக்கலவையினை தடிமனான வாணலி பாத்திரத்தில் இட்டுக் கிளறி வரவேண்டும். மாவின் அளவு வெப்பத்தினால் அளவு குறைந்து இறுகும்போது காய்ச்சிய வெல்லத்தைச் சேர்த்துக் கிளற வேண்டும். இதனுடன் கடலைப்பருப்பு மற்றும் ஏலக்காய் தூள் சேர்த்துத் தொடர்ந்து கிளற வேண்டும். மாவு பாத்திரத்தில் ஒட்டிக்கொண்டால், நெய் சேர்த்துக் கிளறினால் சரியாகிவிடும். மாவிலிருந்து நெய் பிரிய ஆரம்பிக்கும் போது, இந்தக்  கலவையை நெய் தடவிய பாத்திரம் ஒன்றில் இட்டு அதன் மீது மேல் வறுத்த தேங்காய்த் துருவலைப் பரப்பவேண்டும். அறைவெப்ப நிலையில் சூடு ஆறி குளிரும் முன் துண்டு போட்டால் துண்டின் வடிவம் சரியான வடிவத்தில் வராமல் போக வாய்ப்புகள் உள்ளன.
வெளி இணைப்புகள்
பகுப்பு:கேரள சமையல்
மழை
thumb|right|250px|கார்முகிலும் மழையும் - இடம் டென்மாக் thumbnail|[[கிரீஸ்|கிரீஸில் பெய்த ஓர் பருவ மழை]]
மழை (Rain) என்பது வளிமண்டலத்திலிருக்கும் நீராவியானது ஒடுங்கி, நீர்ம நிலையை அடைந்து, ஈர்ப்பு விசையின் காரணமாக கீழ்நோக்கி விழும் அளவுக்குக் கனமாகித் துளிகளாக நிலத்தை நோக்கி விழுவதாகும்.
மழை எவ்வாறு ஏற்படுகின்றது எனில், முதலில் கடலில் இருந்தும் பிற நீர்நிலைகளில் இருந்தும், கதிரவனின் வெப்பத்தால், ஆவியாதல் செயன்முறை மூலம், நீரானது நீராவியாகி வானை நோக்கி மேலெழுந்து செல்கின்றது. அப்படி மேலெழுந்து செல்லும்போது, மேலே செல்லச் செல்ல வெப்பநிலை குறைவதனால் ஒடுக்கமடைந்து சிறு நீர்மத்துளிகள் உருவாகின்றன. அவை ஒரு தொங்கல் நிலையில் மேகங்களை உருவாக்கும். மேகங்கள் மேலும் குளிர்வடையும்போது, மேலும் ஒடுக்கமடைந்து பெரிய நீர்த்துளிகளாக மாறுகின்றன. அவற்றின் எடை அதிகரிக்கையில் புவி ஈர்ப்புவிசை காரணமாக மேகங்களில் (கார்முகில்களில்) இருந்து நீரானது துளிகளாக, திவலைகளாக பூமியின் மேற்பரப்பில் விழும் போது மழையானது ஏற்படுகிறது. மழை விழும் போது மொத்த நீரும் நிலத்தை அடைவதில்லை. அதில் ஒரு பகுதி நீராவியாகி விடுகிறது. பாலைவனம் போன்ற பகுதிகளில் மொத்த நீரும் ஆவியாகிவிடுவதும் உண்டு. ஒரு இடத்தில் மழை அதிகமாகப் பெய்யும் காலம், அவ்விடத்திற்குரிய மழைக்காலம் என அழைக்கப்படுகின்றது.
கோப்பென் காலநிலை வகைப்பாடு
கோப்பென் வகைப்பாட்டு (Köppen classification) விலாடிமீர் கோப்பெனால் உருவாக்கப்பட்ட காலநிலை வகைப்பாட்டுக்கான ஒரு முறையாகும். ஒரு பகுதியில் வளரும் தாவரங்களை அடிப்படையில் கோப்பென் இம்முறையை படைத்தார். உலகின் காலநிலை எங்கும் ஒரேமாதிரியாக காணப்படுவதில்லை. பிரதேசத்திற்கு பிரதேசம் வேறுபடுகின்றது. முக்கியமாக காலநிலை அம்சங்களைப் பொதுவாக கொண்டுள்ள பிரதேசங்களை ஒரே பிரிவின் கீழ் வகுத்து ஆராய்வதே காலநிலைப் பிரதேசங்கள் பற்றிய ஆய்வாகும். கோப்பென் உலகினை காலநிலைப் பிரதேசங்களாக வகுப்பதற்கு சிறந்த குறிகாட்டி தாவரம் என நம்பினர். டி.கண்டோல் என்பவருடைய தாவர வகைப்பாகுபாட்டை அடிப்டையாகக் கொண்டு தனது காலநிலைப் பிரதேசங்களை வகுத்தார்.
டி.கண்டோலின் ஐந்து முக்கிய தாவரப் பிரதேசங்களாவன :
என்றாலும், இப்பரந்த உலகை இந்த ஐந்து பிரிவுகளுக்குள் பிரித்து ஆராய்ந்துவிட முடியாது. எனவே ஐந்து பெரும் பிரிவுகளையும் வேறு குறிகாட்டிகளை ஆதாராமாகக் கொண்டு உட்பிரிவுகளாக (f,m,w,S,W,s,T,F) இரண்டாம் கட்டமாக வகுத்தார். மேலும் வேறு சில தனித்த இயல்புகளை அவதானித்த கெப்பன் மூன்றாம் கட்டமாக வேறு சில ஆங்கில எழுத்துக்களைக் (a,b,c,d,h,k,H) கொண்டு வகுத்தார்.
மழைமானி
மழையையோ அல்லது பனியையோ சாதாரண மழைமானி மூலம் அளவிடலாம். அஃது 100மிமீ (4 அங்குலம் பிளாஸ்டிக்) அல்லது 200மிமீ(8அங்குலம் உலோகம்) என்ற அளவுகளில் இருக்கும். சாதாரண மழை மானி ஆடி அல்லது உலோகத்தால் ஆன இரண்டு நீளுருளைகளையும் ஒரு புனலையும் கொண்டது. உட்புற உருளை 0மிமீ முதல் 25மிமீ (0.98 அங்குலம்) வரை அளவுகள் குறிக்கப்பட்டிருக்கும். உட்புற உருளையின் மேல் உள்ள புனல் மழை நீரை அந்த உருளைக்குள் செலுத்துமாறு அமைக்கபட்டிருக்கும். உட்புற உருளை நிறைந்தபின் மழை நீர் மேற்புற உருளையில் சேகரிக்கப்படும்.
அளவிடும் முறை
பொதுவாக ஒவ்வொரு 24 மணிநேரத்திற்கும் மழை அளவிடப்படும். எனவே மழையை அளவிடும்முன் நேரத்தை குறித்துக்கொள்வது அவசியம். மழைமானியை ஒரு பொதுவான, இடர்பாடுகள் இல்லாத இடத்தில் மழை பெய்யும் நேரத்தில் திறந்து வைக்கவும். சரியாக 24 மணிநேரத்திற்கு பிறகு மானியில் உள்ள நீரின் அளவை மில்லி லிட்டர் அளவில் எடுக்கவேண்டும். நீர் ஒரு திரவம் என்பதால் மில்லி லிட்டர் என்ற அளவைவிட லிட்டர் என்ற அளவில் மாற்றினால் தெளிவாக இருக்கும். மழையை அளவிடும் SI அலகு மில்லி லிட்டர் ஆகும்.
ஒரு மில்லிமீட்டர் மழை அளவு என்பது ஒரு லிட்டர் / ஒரு சதுர மீட்டருக்கு சமம்.
எனவே, 10மிமீ மழை என்று பதிவானால், அதை 10 லிட்டர் / சதுர மீட்டர் என்று எடுத்துகொள்ளவும். ஒரு ஊரில் எவ்வளவு மழை பெய்துள்ளது என கணக்கிட, அந்த ஊரின் பரப்பளவு (சதுர மீட்டரில்) தெரிந்திருக்க வேண்டும். சென்னையின் பரப்பளவு 174 சதுர கிலோமீட்டர் (174 x 10,00,000 சதுர மீட்டர்). எனவே சென்னையில் 1mm மழை என்பது 17,40,00,000 லீட்டர் மழை பெய்ததாகக்கொள்ளலாம்.
மழை பெய்வதை முன்னரே அறியும் முறை
மழை பெய்வதை அறிய உதவும் பிராணிகளின் நடவடிகைகள்
மழைக்காடுகள்
மழைக்காடுகள் என்பது அதிக மழை வளத்தால் செழித்து இருக்கும் காடுகள் ஆகும். பொதுவாக ஆண்டு மழை பொழிவானது 1750 மில்லி மீட்டருக்கும், 2000 மிமீ க்கும் இடையில் உள்ள காடுகளே இன்றைய அற்வியலில் மழைக்காடுகள் என்னும் வரைவிலக்கணத்துக்குள் அடங்குகின்றன.
உலகிலுள்ள விலங்குகள், தாவரங்களில் 40% லிருந்து 75% வரை மழைக்காடுகளில் வாழ்பவைகளாக உள்ளன. பெருமளவான மருத்துவக் குணம் கொண்ட இயற்கைப் பொருட்கள் காணப்படுவதால், ஈரவலய மழைக்காடுகள், உலகின் மிகப் பெரிய மருந்துச் சாலைகளாகக் கருதப்படுகின்றன. உலக ஆக்சிஜன் உருவாக்கத்தில் 28% மழைக்காடுகளில் வளரும் மரங்களால் உற்பத்தி செய்யப்படுவதாகும்.
வெளி இணைப்புகள்
பகுப்பு:வானிலை பகுப்பு:காணொளிக் கோப்பு உள்ள கட்டுரைகள் பகுப்பு:இயற்கை
இ. நல்லாக்கவுண்டம்பாளையம்
'''இ. நல்லாக்கவுண்டம்பாளையம்' (E. Nallagoundamapalyam'') நாமக்கல் மாவட்ட தலைமையகத்திலிருந்து 47 கி. மீ. தொலைவிலும், துணை மாவட்ட தலைமையகமான பரமத்தி வேலூரிலிருந்து 20 கி. மீ. தொலைவில் அமைந்துள்ளது. இ. நல்லகண்டம்பாளையம் கிராமத்திற்கு மேற்கே 3 கி. மீ. தொலைவில் காவேரி நதி பாய்கிறது. இக்கிராமத்திலிருந்து சுமார் 5 கி. மீ. தொலைவில் உள்ள சோழாசிராமணி நகரம் அருகில் உள்ள சிறிய நகரமாகும். இங்கு சுமார் 276 குடும்பங்கள் வசிக்கின்றன. இந்த கிராமத்தில் நன்கு இணைக்கப்பட்ட சாலைகள் அமைந்துள்ளது. கிராமத்தின் மொத்த புவியியல் பகுதி 493.62 ஹெக்டேர் ஆகும்.
பொருளாதாரம்
விவசாயமும் கால்நடை வளர்ப்பும் முக்கிய தொழிலாக இருக்கின்றன. கரும்பு, மஞ்சள், அரிசி, மரவள்ளி கிழங்கு(குச்சிக் கிழங்கு), எள், தென்னை, வாழை, சோளம், காய்கறிகள், வாழைப்பழம், கீரைகள் போன்றவை இக்கிராமத்தில் பரவலாக பயிரிடப்படுகின்றன. மாடு, எருமை, செம்மறி ஆடு, கோழி வளர்ப்பின் மூலம் இக்கிராமத்தில் பால், இறைச்சி, முட்டை உற்பத்தி செய்யப்படுகின்றன. கிணறு, காவிரி நீர், போர்வெல், கால்வாய்கள், மழைநீர் ஆகியவை பாசன நிலத்திற்கு நீர் ஆதாரமாக உள்ளன. சராசரியாக, ஒவ்வொரு விவசாயிகளுக்கும் 3-5 ஏக்கர் நிலம் உள்ளது. ரிக் (போர்வெல்), டிராக்டர்கள் போன்ற பண்ணை இயந்திரங்களை சொந்தமாக வைத்திருப்பதன் மூலமாகவும், ஓட்டுநர், கசாப்பு, எலெக்ட்ரிசியன், மெக்கானிக் போன்ற வேலைகளைக் கூடுதலாக செய்வதின் மூலமாக இக்கிராமத்தில் சிலர் கூடுதல் வருவாயை ஈட்டுகின்றனர்.
போக்குவரத்து வசதிகள்
மாரப்பம்பாளையம் பேருந்து நிலையம் அருகிலுள்ள அமைந்துள்ள பேருந்து நிலையமாகும். இந்த பேருந்து நிலையம் கிராமத்திலிருந்து 3 கி.மீ. தொலைவில் அமைந்துள்ளது. ஈரோடு, பாசூர் ஆகியவை அருகிலுள்ள இரயில் நிலையமாகும். சேலம் அருகில் உள்ள உள்நாட்டு விமான நிலையமாகும். கோயம்புத்தூர் அருகில் உள்ள சர்வதேச விமான நிலையமாகும்.
மருத்துவமனைகள்
அருகில் உள்ள மருத்துவமனைகள் சோழசிராமணியிலும், ஜேடர்பாளையத்திலும் அமைந்துள்ளன.
பிற வசதிகள்
இ.நல்லாக்கவுண்டம்பாளையத்தில் ரேஷன் அலுவலகம், அரசு முதன்மை பள்ளிகள், பஞ்சாயத்து அலுவலகம் ஆகியவை அமைந்துள்ளன. ஸ்ரீ அம்மன் மெட்ரிகுலேஷன் பள்ளி, சோழசிராமணி அரசு மேல்நிலைப் பள்ளி ஆகியவை அருகில் அமைந்துள்ள பள்ளிகளாகும். அருகிலுள்ள சிறு நகரமான சோழசிராமணியில், பெட்ரோல் பம்ப், முதன்மை வேளாண்மை கடன் கூட்டுறவு சங்கம், தபால் அலுவலகம், தமிழ்நாடு அரசு கால்நடை மருத்துவமனை, தமிழ்நாடு இ-சேவை மையம் போன்றவை அமைந்துள்ளன. அருகில் அமைந்துள்ள காவல் நிலையம் மொளசியில், ஜேடர்பாளையம், கந்தம்பாளையம் ஆகியவையாகும். கோட்டைனார் திருக்கோவில் மற்றும் கண்டியம்மன் திருக்கோவிலில் கைப்பந்து விளையாட்டுத்திடல்கள் அமைந்துள்ளன.
மேற்கோள்கள்
பகுப்பு:நாமக்கல் மாவட்ட ஊர்கள்
குந்தலஅள்ளி பட்டாளம்மன் கோயில்
குந்தலஅள்ளி பட்டாளம்மன் கோயில் தமிழ்நாட்டில் தர்மபுரி மாவட்டம், குந்தலஅள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முகம்மது அக்ரம்
முகம்மது அக்ரம் (Mohammad Akram, பிறப்பு:செப்டம்பர் 10 1974, பாக்கித்தானியத் துடுப்பாட்டக்காரர்). இவர் ஒன்பது தேர்வுத் துடுப்பாட்டப் போட்டியிலும், 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 இலிருந்து 2001 வரை பாக்கித்தான் அணிக்காக தேர்வுத் துடுப்பாட்டப் போட்டியில் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1974 பிறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
செருமேனியம்
செருமேனியம் (Germanium) என்பது Ge என்ற குறியீடு கொண்ட ஒரு தனிமம் ஆகும். இதனுடைய அணு எண் 32 மற்றும் அணு நிறை 72.64 ஆகும்.கார்பன் குழுவில் இடம்பெற்றுள்ள இத்தனிமம்  பளபளப்பும் கடினத்தன்மையும் கொண்டது ஆகும். சாம்பல்-வெள்ளை நிறத்தில் ஒரு உலோகப் போலியாக இது காணப்படுகிறது. வேதியல் முறைப்படி இதனை அடுத்துள்ள வெள்ளீயம், சிலிக்கன் ஆகிய தனிமங்களின் பண்புகளை செருமேனியத்தின் பண்புகளும் ஒத்துள்ளது. தூய செருமேனியம் சிலிக்கனைப் போல ஒரு குறைக்கடத்தியாகும். தோற்றத்தில் செருமேனியமும் தனிமநிலை சிலிக்கானைப் போலவே காணப்படுகிறது. அதைப்போலவே செருமேனியமும் இயல்பாகவே செயல்பட்டு இயற்கையில் ஆக்சிசன் கொண்ட அணைவுச் சேர்மங்களை உருவாக்குகிறது.
எப்போதாவது அரிதாக செருமேனியம் அதிக அடர்த்தியுடன் இயற்கையில் தோன்றுகிறது என்பதால் வேதியியல் வரலாற்றில் செருமேனியம் மிகத் தாமதமாகவே கண்டறியப்பட்டுள்ளது எனலாம். புவியின் மேலோட்டில் அதிகமாகக் கிடைக்கும் தனிமங்களின் பட்டியலில் செருமேனியம் 15 ஆவது இடத்தில் இருப்பதாகப் பட்டியலிடப்பட்டுள்ளது. 1869 ஆம் ஆண்டு திமித்ரி மெண்டலீப் என்பவர் இப்படியொரு தனிமம் புவியில் இருக்கலாம் என முன்கணித்தார். தனிம வரிசை அட்டவணையில் இத்தனிமத்தின் இடத்தையும் ஊகித்த இவர் அதன் அடிப்படையில் சில பண்புகளையும் முன்கணித்தார். எகாசிலிக்கான் என அத்தனிமத்திற்கு ஒரு பெயரையும் சூட்டினார். கிட்டதட்ட இருபது ஆண்டுகளுக்குப் பின்னர் 1886 ஆம் ஆண்டு கிளமென்சு விங்களர் என்பவர் வெள்ளி மற்றும் கந்தகம் போன்ற தனிமங்களுடன் சேர்த்து ஒரு புதியதாக ஒரு தனிமத்தைக் கண்டுபிடித்தார். ஆர்கைரோடைட்டு என்ற கனிமத்தில் இத்தனிமங்கள் கிடைத்தன. இப்புதிய தனிமம் பார்ப்பதற்கு தோற்றத்தில் ஆண்டிமனி மற்றும் ஆர்சனிக் போன்ற தனிமங்களைப் போல காணப்பட்டது. செருமேனியம் பிற சேர்மங்களுடன் இணையும் விகிதங்கள் மெண்டலீப் கணித்தபடி சிலிக்கானின்  சேர்க்கை விகிதங்கள் காணப்பட்டன. விங்களர் தன்னுடைய நாட்டின் பெயரான செருமனி என்பதைக் குறிக்கும் வகையில் இப்புதிய தனிமத்திற்கு செருமேனியம் என்ற பெயரை வைத்தார். இப்போது துத்தநாகத்தின் முக்கிய தாதுவான இசுபேலரைட்டு என்ற தாது செருமேனியம் தயாரிக்கப் பயன்படுத்தப்படுகிறது. வர்த்தக ரீதியாக ஈயம், வெள்ளி, செப்பு உள்ளிட்ட தாதுக்களிலிருந்தும் செருமேனியம் தயாரிக்கப்படுகிறது என்பது குறிப்பிடத்தக்கது ஆகும்.
தனித்துப் பிரிக்கப்பட்ட செருமேனியம் டிரான்சிசுட்டர் போன்ற பல்வேறு மின்வரலாஇன்னணு சாதனங்களில் ஒரு குறைக்கடத்தியாகப் பயன்படுத்தப்படுகிறது. வரலாற்றில் முதல் தலைமுறை மின்னணுவியல் முழுக்க முழுக்க செருமேனியத்தை அடிப்படையாகக் கொண்டே அமைந்திருந்தது. இன்று குறைக்கடத்தி மின்னணுவியல் துறைக்காகத் தயாரிக்கப்படும் செருமேனியத்தின் அளவானது, இதே காரணத்திற்காகத் தயாரிக்கப்படும் மீத்தூய சிலிக்கானில் ஐம்பதில் ஒரு பங்காகும். தற்காலத்தில் செருமேனியம் இழை ஒளியியல், அகச்சிவப்பு ஒளியியல், ஒளி உமிழும் இருமுனையங்கள் போன்ற கருவிகளில் பிரதானமாகப் பயன்படுத்தப்படுகிறது. செருமேனியத்தின் சேர்மங்கள் பலபடியாதல் வினையூக்கிகளிலும் கூட பயன்படுத்தப்படுகின்றன. மிகச் சமீபத்திய கண்டுபிடிப்பின்படி இவை நானோகம்பிகள் தயாரிப்பிலும் பயன்படுத்தப்படுகின்றன. செருமேனியம் அதிக எண்ணிக்கையில் டெட்ராயெத்தில்செருமேனியம் போன்ற கரிமவுலோக சேர்மங்களாக உருவாகின்றது. இவை கரிமவுலோக வேதியியலில் ஏராளமான பயன்களைக் கொடுக்கின்றது. வாழும் உயிரினங்களுக்கு செருமேனியம் ஓர் அத்தியாவசியமானத் தேவையாக கருதப்படவில்லை. சில கரிம செருமேனியம் அணைவுச் சேர்மங்கள் மருந்தாகப் பயன்படலாம் என்ற நோக்கில் ஆராயப்பட்டு வருகின்றன. ஆனால் இதுவரை எதுவும் வெற்றிகரமான முடிவுகளைத் தரவில்லை. சிலிக்கான் மற்றும் அலுமினியம் போல இயற்கை செருமேனியம் சேர்மங்கள் தண்ணீரில் கரையாமல் உள்ளன. இதனால் வாய்வழியாகச் செல்லும் போது இவை சிறிது நச்சுத்தன்மையை வெளிப்படுத்துகின்றன. எனினும் கரையும் செருமேனிய உப்புகள் செயற்கையாகத் தயாரிக்கப்படுகின்றன. இவை சிறுநீரக நச்சாகக் கருதப்படுகின்றன. இதேபோல ஆலசன் மற்றும் ஐதரசனுடன் வினைபுரியக்கூடிய வினைத்திறன் மிக்க செயற்கை முறையில் தயாரிக்கப்படும் செருமேனியம் சேர்மங்கள் நஞ்சுகளாகவும், அரிப்புத்தன்மையுடனும் காணப்படுகின்றன.
வரலாறு
1869 ஆம் ஆண்டு உருசிய வேதியியலாளர் திமித்ரி இவானோவிச்சு மெண்டலீப் தனிமவரிசை அட்டவனையின் போக்குகளின் படி கணக்கிட்டு மேலும் சில தனிமங்கள் இந்த அட்டவனையில் இடம்பெறும் என ஊகித்துக் கூறினார். அவற்றில் ஒன்று கார்பன் குடும்பத்தில் சிலிக்கனுக்கும் வெள்ளீயத்திற்கும் இடையில் ஒரு தனிமம் இடம்பெற வேண்டியுள்ளது என்று தன் அறிக்கையில் குறிப்பிட்டிருந்தார். எகாசிலிக்கான் என்று இதற்குப் பெயரிட்ட மெண்டலீப் அதனுடைய அணு எடை 72.0 வாக இருக்கும் என்றும் அறுதியிட்டுக் கூறினார்.
இயல்புகள்
திட்ட நிலைகளின் கீழ் செருமேனியம் நொறுங்கக்கூடிய, வெள்ளியின் வெண்மை நிறமுடைய, பகுதியளவு உலோகத்தன்மை கொண்ட தனிமம் ஆகும். இந்த வடிவம் α-செருமேனியம் என்ற புறவேற்றுமை வடிவத்தினுடையதாய், உலோகப் பளபளப்பையும், வைரம் போன்ற கனசதுர அமைப்பையும் பெற்றதாய் உள்ளது. 120 பார்களுக்கு மேலான அழுத்தத்தில், இது β-வெள்ளீயத்தின் அமைப்பினையொத்த β-செருமேனியம் என்ற புறவேற்றுமை வடிவமாக மாறுகிறது. சிலிக்கான், காலியம், பிஸ்மத், ஆண்டிமணி, மற்றும் நீர் போன்று செருமேனியம் திண்மமாக்கலின் (உறைய வைத்தலின் போது) போது விரிவடையும் பண்பைக் கொண்டுள்ளது. செருமேனியம் ஒரு குறைக்கடத்தி ஆகும். வெப்பத்தால் உருக்கி துாய்மைப்படுத்தும் நுட்பங்கள், குறைக்கடத்திகளாகப் பயன்படும், 1010 இல் ஒரு பகுதியளவே மாசுகளைக் கொண்ட படிக செருமேனியத்தைத் தயாரிக்க உதவின. இந்த சுத்திகரிப்பு எப்பொழுதும் கிடைக்கப்பெறாத துாய்மையான பொருட்களில் ஒன்றாக செருமேனியத்தை ஆக்குகிறது. 2005 ஆம் ஆண்டில் கண்டறியப்பட்ட யுரேனியம், ரோடியம், செருமேனியம் ஆகியவற்றாலான உலோகக் கலவையானது மிகத்தீவிர வலிமையான உலோகப் பொருள் மீக்கடத்தியாக செயல்பட்டது.
வேதியியல்
தனிம செருமேனியம், 250 °செல்சியசு வெப்பநிலையில், மெதுவாக ஆக்சிசனேற்றம் அடைந்து செருமேனியம் டை ஆக்சைடாக (GeO2) மாறுகிறது. செருமேனியமானது, நீர்த்த அமிலங்கள் மற்றும் ஆல்கலிகளில் கரையும் தன்மையற்றது. ஆனால், சூடான அடர் கந்தக அமிலம் மற்றும் நைட்ரிக் அமிலங்களில் மெதுவாகக் கரைந்தும் மற்றும் உருகிய ஆல்கலிகளோடு தீவிரமாக வினைபுரிந்தும் ஜெர்மானேட்டுகளைத் தருகின்றன. செருமேனியம் பெரும்பாலும் +4ஆக்சிசனேற்ற நிலையில் காணப்படுகின்றது. இருப்பினும் +2 ஆக்சிசனேற்ற நிலையில் காணப்படும் சேர்மங்களும் அறியப்பட்டுள்ளன. இதர ஆக்சிசனேற்ற நிலைகள்: +3 ஆக்சிசனேற்ற நிலை Ge2Cl6 போன்ற சேர்மங்களிலும், மற்றும் +3, +1 ஆகியவை ஆக்சைடுகளின் மேற்பரப்புகளில் காணப்படுகின்றன. சில நேரங்களில் -4 போன்ற எதிர் ஆக்சிசனேற்ற நிலையை செருமான்களிலும் வெளிப்படுத்துகின்றன. செருமேனியம் எதிரயனித் தொகுதிகள் Ge42−, Ge94−, Ge92−, [(Ge9)2]6− போன்றவை ஆல்கலி உலோகங்களைக் கொண்டுள்ள உலோகக்கலவைகள் பிரித்தெடுக்கும் போதும், எதிலீன்டையமீன் முன்னிலையில் திரவ அம்மோனியாவில் உள்ள செருமேனியத்திலிருந்து பிரித்தெடுக்கும் போதும் கிடைக்கப்பெறுகின்றன. இத்தகைய அயனிகளில் காணப்படும் தனிமத்தின் ஆக்சிசனேற்ற நிலையானது முழு எண்களாக அல்லாமல், ஓசோனைடுகளில் (O3−) உள்ளதைப் போன்று உள்ளன.
உற்பத்தி
2011 ஆம் ஆண்டில் மட்டும் உலகளவில் 118 டன் செருமேனியம் உற்பத்தி செய்யப்பட்டது, இதில் பெரும்பகுதியை சீனா (80 டன்), ருசியா (5 டன்) மற்றும் அமெரிக்கா (3 டன்).நாடுகள் உற்பத்தி செய்துள்ளன.செருமேனியம் சிபேலரைட்டு என்ற துத்தநாக தாதுக்களிலிருந்து ஒரு உடன் விளைபொருளாக மீட்டெடுக்கப்படுகிறது, இங்கு அது 0.3% அளவுக்கும் அதிகமாக குவிந்துள்ளது. குறிப்பாக தாழ்வெப்பநிலை வண்டல்களில் காணப்படும் Zn–Pb–Cu(–Ba) படிவுகளிலும், கார்பனேட்டு காணப்படும் Zn–Pb படிவுகளிலும் செருமேனியம் காணப்படுகிறது. சமீபத்தில் மேற்கொள்ளப்பட்ட ஆய்வுகளில் குறைந்தபட்சம் 10,000 டன் அளவுக்கு பிரித்தெடுக்கக்கூடிய செருமேனியம் அறியப்பட்டுள்ள துத்தநாக படிவு இருப்புகளில் கலந்துள்ளதாக மதிப்பிடப்பட்டுள்ளது. குறிப்பாக மிசிசிப்பி-பள்ளத்தாக்கு வகை படிவுகளில் இருப்பதகாக அறியப்படுகிறது. அதே நேரத்தில் குறைந்தபட்சம் 112,000 டன் செருமேனியம் நிலக்கரி படிவுகளில் காணப்படும் என்று ஆய்வுகள் கூறுகின்றன. .2007 ஆம் ஆண்டில் 35% செருமேனியத் தேவை மறுசுழற்சி செய்யப்பட்ட செருமேனியத் தயாரிப்பு மூலம் பூர்த்தி செய்யப்பட்டது. செருமேனியம் முக்கியமாக சிபேலரைட்டு கனிமத்திலிருந்து தயாரிக்கப்படுகையில், வெள்ளி, ஈயம் மற்றும் செப்பு தாதுக்களிலும் காணப்படுகிறது. செருமேனியத்தின் மற்றொரு ஆதாரம் நிலக்கரி படிவுகளை எரிபொருளாக பயன்படுத்தும் மின் உற்பத்தி நிலையங்களின் எரி சாம்பல் ஆகும். உருசியாவும் சீனாவும் இதை செருமேனியத்திற்கான ஆதாரமாகப் பயன்படுத்துகின்றன. உருசியாவின் படிவுகள் சாகலின் தீவின் கிழக்கிலும், விளாடிவோசுடாக்கின் வடகிழக்கிலும் அமைந்துள்ளன. சீனாவின் படிவுகள் முக்கியமாக யுன்னானின் லிங்காங்கிற்கு அருகிலுள்ள லிக்னைட் சுரங்கங்களில் அமைந்துள்ளது; உள் மங்கோலியாவின் சிலின்காவோட்டு அருகேயும் நிலக்கரி வெட்டப்படுகிறது <ref name="Holl" /. தாது செறிவுகள் பெரும்பாலும் சல்பைடுகள் ஆகும் ; இவை காற்றின் கீழ் வறுத்தெடுத்தல் என்ற செயல்பாட்டினால் வெப்பப்படுத்துவதன் மூலம் ஆக்சைடுகளாக மாற்றப்படுகின்றன: உற்பத்தி செய்யப்படும் தூசியில் சிறிதளவு செருமேனியம் விடப்படுகிறது, மீதமுள்ளவை செருமேனேட்டுகளாக மாற்றப்படுகின்றன, பின்னர் அவை அரைகுறையாக எரிந்த கரியிலிருந்து கந்தக அமிலத்தால் துத்தநாகத்துடன் சேர்த்து பிரித்தெடுக்கப்படுகிறது. நடுநிலையாக்கல் வினைக்குப் பிறகு, செருமேனியமும் பிற உலோகங்களும் வீழ்படிவாக்கப்படுகின்றன. துத்தநாகம் மட்டுமே கரைசலில் எஞ்சி இருக்கும். வேல்சு செயல்முறையால் வீழ்படிவில் இருக்கும் சிறிதளவு துத்தநாகத்தையும் அகற்றிய பிறகு, எஞ்சியிருக்கும் ஆக்சைடு இரண்டாவது முறையாக வெளியேற்றப்படுகிறது. டை ஆக்சைடு வீழ்படிவாகப் பெறப்பட்டு குளோரின் வாயு அல்லது ஐதரோகுளோரிக் அமிலத்துடன் சேர்க்கப்பட்டு செருமேனியம் டெட்ராகுளோரைடாக மாற்றப்படுகிறது, இது குறைந்த கொதிநிலையைக் கொண்டுள்ளது மற்றும் வடிகட்டுதலால் இதை தனிமைப்படுத்தப்படலாம்: : செருமேனியம் டெட்ராகுளோரைடு ஆக்சைடாக நீராற்பகுப்பு செய்யப்படுகிறது அல்லது பகுதியளவு வடிகட்டுதலால் சுத்திகரிக்கப்பட்டு பின்னர் நீராற்பகுப்பு செய்யப்படுகிறது. மிகவும் தூய்மையான செருமேனியம் டையாக்சைடு இப்போது செருமேனியக் கண்ணாடி உற்பத்திக்கு ஏற்றதாக மாறுகிறது. இது ஐதரசனுடன் வினைபுரிந்து செருமேனியம் உலோகமாக ஒடுக்கமடைகிறது. அகச்சிவப்பு ஒளியியல் மற்றும் குறைக்கடத்திகள் உற்பத்திக்கு ஏற்ற செருமேனியம் இம்முறையில் உற்பத்தி செய்யப்படுகிறது: எஃகு உற்பத்தி மற்றும் பிற தொழில்துறை செயல்முறைகளுக்கான செருமேனியம் பொதுவாக கார்பனைப் பயன்படுத்தி குறைக்கப்படுகிறது:
பயன்கள்
உலகளவில் 2007 ஆம் ஆண்டில் செருமேனியத்தின் முக்கிய இறுதிப் பயன்பாடுகள் மதிப்பிடப்பட்டன: இழை-ஒளியியலுக்கு 35 சதவீதமும் 30 சதவீதம் அகச்சிவப்பு ஒளியியலுக்கும், 15% பலபடியாக்கல் வினையூக்கிகளாகவும் மற்றும் 15% மின்னணு மற்றும் சூரிய மின்சார பயன்பாடுகளுக்காகவும். மீதமுள்ள 5% ஒளிரும்பொருள்கள், உலோகவியல் மற்றும் வேதிச்சிகிச்சை போன்ற பயன்பாடுகளுக்கு நுகரப்படுகிறது.
புற இனைப்புகள்
பகுப்பு:தனிமங்கள் பகுப்பு:உலோகப்போலிகள் பகுப்பு:குறைக்கடத்திப் பொருட்கள்
வடிவீஸ்வரம் கோட்டவிளை சாஸ்தா கோயில்
வடிவீஸ்வரம் கோட்டவிளை சாஸ்தா கோயில் தமிழ்நாட்டில் கன்னியாகுமரி மாவட்டம், வடிவீஸ்வரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கோட்டவிளை சாஸ்தா சன்னதியும், நாகர் உபசன்னதியும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
நியூட்டனின் மூன்றாம் விதி
இலத்தீனில்: Lex III: Actioni contrariam semper et æqualem esse reactionem: sive corporum duorum actiones in se mutuo semper esse æquales et in partes contrarias dirigi.
தமிழில்: எல்லா விசைகளும் இரட்டையாக உள்ளன, அவ்விரு விசைகளும் அளவில் இணையாகவும், திசையில் எதிரெதிராகவும் இருக்கும்.
பாணாற்றுப்படை
பாணாற்றுப்படை என்பது ஆற்றுப்படை நூல் அல்லது பாடல் வகையில் ஒன்று. பாணன் என்பவன் யாழிசை வாணன். இப்பாடல்கள் பாணன் ஒருவனைப் பரிசில் பெறச் செல்ல வழிப்படுத்திப் பாடப்படுவது. வறுமையில் வாடும் பாணனை ஆற்றுப்படுத்துவதாக எட்டுப் பாடல்கள் சங்கப் பாடல் தொகுப்பில் உள்ளன. மேலும் சிறுபாணாற்றுப்படை, பெரும்பாணாற்றுபடை என்னும் பத்துப்பாட்டுத் தொகுப்பிலுள்ள நூல்களும் இவற்றுடன் கொள்ளத் தக்கவை.
நியூட்டனின் மூன்றாம் விதி
மேற்கண்ட நியூட்டனின் மூன்றாம் விதியானது மொத்த உந்தம் மாறா விதி என்பதில் இருந்து எழுவதாகும்.
பாணாற்றுப்படை
அடிக்குறிப்பு
பகுப்பு:ஆற்றுப்படைகள்
நியூட்டனின் மூன்றாம் விதி
இயக்க மெதற்கும் நிகரா யெதிரோர்
இயக்க முளதெனக் கொள்.
உரை : ஒவ்வொரு வினைக்கும் சமமான எதிர் வினை உண்டு.
குறிப்புகள்
<References/>
கள்ளம்பத்தை கிராம அலுவலர் பிரிவு
237 D இலக்கம் உடைய கள்ளம்பத்தை கிராம அலுவலர் பிரிவு (Kallampaththai) குச்சவெளி பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 47 குடும்பத்தைச் சேர்ந்த 172 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:குச்சவெளி பிரதேச செயலாளர் பிரிவு பகுப்பு:கிராம அலுவலர் பிரிவு (திருகோணமலை)
அலெக்கைனின் துப்பாக்கி
அலெக்கைனின் துப்பாக்கி அல்லது அலெக்கைனின் துமுக்கி (Alekhine's gun) என்பது சதுரங்கத்தில் உள்ள ஒரு வடிவமாகும். இதை முன்னாள் உலக சதுரங்க வாகையாளரான அலெக்சான்டர் அலெக்கைன் அறிமுகப்படுத்தினார். அவரது பெயராலேயே இன்றும் அழைக்கப்படுகிறது. இதன் வடிவத்துக்கு அவர் ஆரோன் நிம்சோவிச்சுக்கு எதிராக சான் ரெமோவில் 1930ல் விளையாடி வெற்றிபெற்ற ஆட்டத்தின் பின்னர் இப்பெயர் சூட்டப்பட்டது.
அலெக்கைனின் துப்பாக்கியில், இரண்டு கோட்டைகள் ஒன்றன் பின் ஒன்றாகவும் அதன் அடியில் இராணியும் செங்குத்தாக அடுக்கப்படும். இது எதிராளிக்கு மிகப்பெரிய இழப்பை ஏற்படுத்துவதுடன் சில வேளைகளில் இறுதி முற்றுகைக்கும் இட்டுச்செல்லும். சில அரிதான சந்தர்ப்பங்களில் ஒரு கோட்டையின் பின் இரண்டு இராணிகள் அடுக்கப்படுகிறது.
அசல் "அலெக்கைனின் துப்பாக்கி" ஆட்டம்
அலெக்கைனின் துப்பாக்கி உருவாவதற்கு வித்திட்ட ஆட்டம் கீழே தரப்பட்டுள்ளது.
அலெக்சான்டர் அலக்கைன் எதிர். ஆரோன் நிம்சோவிச்:
1. e4 e6 2. d4 d5 3. Nc3 Bb4 4. e5 c5 5. Bd2 Ne7 6. Nb5 Bxd2+ 7. Qxd2 0–0 8. c3 b6 9. f4 Ba6 10. Nf3 Qd7 11. a4 Nbc6 12. b4 cxb4 13. cxb4 Bb7 14. Nd6 f5 15. a5 Nc8 16. Nxb7 Qxb7 17. a6 Qf7 18. Bb5 N8e7 19. 0–0 h6 20. Rfc1 Rfc8 21. Rc2 Qe8? 22. Rac1 Rab8 23. Qe3 Rc7 24. Rc3 Qd7 25. R1c2 Kf8 26. Qc1 (படத்தைப் பார்க்க. இந்தச் சந்தர்ப்பத்திலேயே அலக்கைன் துப்பாக்கியை உருவாக்குகிறார்.) 26. … Rbc8 27. Ba4 (28. b5 ஐ அச்சுறுத்துகிறது, கருப்பு குதிரையை வெற்றிகொள்ள) 27. … b5 28. Bxb5 Ke8 29. Ba4 Kd8 (c7 ஐப் பாதுகாக்கிறது) 30. h4! (தற்போது அனைத்துக் கருப்பின் காய்களும் துப்பாக்கிக்கு எதிராக விளையாடும் நிலைக்கு வந்துவிட்டன.) 30. … h5 31. Kh2 g6 32. g3 (சுக்சுவாங்) 1-0
ஆறு வருடங்களுக்குப் பின், 1936 இல், வில்லியம் விண்டர் என்பவர் நொட்டிங்காம் எனும் இடத்தில் அலக்கைனால் தோற்கடிக்கப்பட்டார். இந்த ஆட்டத்திலும் அலக்கைன், அலக்கைனின் துப்பாக்கியைப் பயன்படுத்தி வெற்றிபெற்றார். இதன் பின் சதுரங்க வீரர்கள் இதைப் பயன்படுத்துவது மற்றும் தற்காத்து விளையாடுவது பற்றிக் கற்றுக்கொண்டனர். எப்படியாயினும் சில சர்வதேச ஆட்டங்கள் இந்த வியூகத்தைப் பயன்படுத்தி வெற்றிகொள்ளப்படுகின்றன.
மேற்கோள்கள்
பகுப்பு:சதுரங்க உத்திகள் பகுப்பு:சதுரங்க சொல்லாட்சி
பீட்டர் சிமித்
பீட்டர் சிமித் (Peter Smith, பிறப்பு: அக்டோபர் 30 1908, இறப்பு: ஆகத்து 4 1967), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 465 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1946 - 1947 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1908 பிறப்புகள் பகுப்பு:1967 இறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
கதைப்புலம்
இலக்கியத்தில் கதைப்புலம் (Setting) என்பது, கதை இடம்பெறும் வரலாற்றுக் காலம், புவியியல் நிகழ்விடம் போன்றவற்றை உள்ளடக்கிய ஒரு கூறு ஆகும். இது, கதைக்கான பின்னணியையும், மனநிலையையும் வெளிப்படுத்த உதவுகிறது. கதைப்புலம் கதையின் உலகம் என்று சொல்லப்படுகிறது. இது கதையில் நெருங்கிய சூழலையும் கடந்து பரந்த பின்புலத்தை, குறிப்பாகச் சமூகம் சார்ந்த பின்புலத்தை, வழங்குகிறது. பண்பாடு, வரலாற்றுக் காலம், புவியியல், நேரம் என்பன கதைப்புலத்தின் கூறுகளாக அமையக்கூடும். கதைத் திட்டம், கதைமாந்தர், பாணி, கருப்பொருள் என்பவற்றோடு கதைப்புலமும் புனைகதையின் அடிப்படையான கூறாகக் கருதப்படுகிறது.
கதைப்புலத்தின் வகிபாகம்
மனிதன்-இயற்கை, மனிதன்-சமூகம் போன்றவை சார்ந்த கதைகளில், கதைக்கு உதவும் முக்கியமான கூறாகக் கதைப்புலம் விளங்குகிறது. சில கதைகளில் கதைப்புலமே ஒரு கதாபாத்திரமாவதும் உண்டு. "கதைப்புலம்" பெரும்பாலும், புனைகதையின் நிகழ்வுகள் இடம்பெறும் சமுதாயச் சூழலைக் குறிப்பதற்குப் பயன்படுகிறது. புதின ஆசிரியரும், புதினம் எழுதுவதில் விரிவுரையாளருமான உடொன்னா இலெவின் (Donna Levin) சமுதாயச் சூழல் எவ்வாறு கதை மாந்தர்களுக்கு மதிப்பைக் கொடுக்கின்றது என்பதை விளக்கியுள்ளார். சிறுவர்களைப் பொருத்தவரை கதைப்புலம் என்பது வெறும் பின்னணிக் காட்சியாகவே எடுத்துக்கொள்ளப்படும். காலப்போக்கில், கதைப்புலம் என்பதில் காலம் போன்ற பிற கூறுகளையும் சேர்த்து விரிவாக்கப்படும். சில கதைகளில் காலம் நிலைத்ததாக இருக்கும். வேறு சிலவற்றில் காலம், பருவ மாற்றங்கள், இரவும் பகலும் போன்றவற்றை உள்ளடக்கி இயக்கம் கொண்டதாக இருக்கும்.
உசாத்துணைகள்
பகுப்பு:இலக்கியம்
என். அனில் லேட்
'''என். அனில் லேட்''' என்பவர் ஒரு இந்திய அரசியல்வாதி ஆவார். இவர் கர்நாடக மாநிலம் பெல்லாரி சட்டமன்ற உறுப்பினராக இருக்கிறார். இவர் இந்திய தேசிய காங்கிரசு கட்சியைச் சேர்ந்தவர்.
இவர் இரும்பு கணிமச் சுரங்க முறைகேட்டில் குற்றம் சாட்டப்பட்டு, சிபிஐ ஆல் 2015ல் கைது செய்யப்பட்டார்.
இவர் 2008-2015 காலப்பகுதியில் கர்நாடகத்தில் இருந்து மாநிலங்களவை உறுப்பினராக தேர்ந்தெடுக்கப்பட்டு இருந்தார். ஆனால், 20, மே 2013 அன்று அவர் மாநிலங்களவை உறுப்பினர் பதவியை ராஜினாமா செய்தார்.
சீயமங்கலம் குடைவரைக் கோயில்
சீயமங்கலம் குடைவரைக் கோயில் திருவண்ணாமலை மாவட்டத்தின் வந்தவாசி வட்டத்தில் உள்ள  தெள்ளாறு ஊராட்சி ஒன்றியத்தில் உள்ள சீயமங்கலம் கிராமத்தில் உள்ள ஒரு குடைவரைக் கோயில்.
இக்குடைவரைக்கு முன்னுள்ள ஏரியின் நடுவில் தூண்போன்ற அமைப்பில் நிலைக்குத்தாகப் பாறைகள் காணப்படுவதால், இக்குடைவரைக் கோயிலில் உள்ள இறைவனை வடமொழியில் "ஸ்தம்பேஸ்வரர்" எனவும் தமிழில் "தூணாண்டவர்" என்றும் அழைப்பதுண்டு.
இக்குடைவரையில் காணப்படும் கல்வெட்டு இக்கோயில் அக்காலத்தில் "அவனிபாஜன பல்லவேஸ்வரம்" என அழைக்கப்பட்டதைக் காட்டுகின்றன. இக்கோயில் பல்லவர் காலத்தில் அமைக்கப்பட்டபோதிலும், பிற்காலத்திலும் பல்வேறு கால கட்டங்களில் இதில் விரிவாக்க வேலைகள் இடம்பெற்றுள்ளன.
இதில் உள்ள மண்டபத்தில் இரண்டு வரிசைகளில், வரிசைக்கு இரண்டு முழுத்தூண்களும், பக்கச் சுவர்களை அண்டி இரண்டு அரைத்தூண்களும் காணப்படுகின்றன. தூண்களின் கீழ்ப் பாகமும் மேல் பாகமும் சதுர வெட்டுமுகம் கொண்டவை. நடுப்பகுதி எட்டுப் பட்டை வடிவம் கொண்டது.
உட்தூண்களின் சதுரப் பக்கங்களில் தாமரைச் சிற்பங்கள் அமைந்திருக்க, முகப்புத் தூண்களின் சதுரங்களில் சிறப்பு அம்சங்களோடு கூடிய பல்வேறு சிற்பங்கள் காணப்படுகின்றன. மண்டப முகப்பில் இரண்டு அரைத்தூண்களுக்கும் அப்பால் போர் வீரர்களின் சிற்பங்கள் செதுக்கப்பட்டுள்ளன. பின்புறச் சுவரில் ஒரேயொரு கருவறை குடையப்பட்டுள்ளது. கருவறை வாயிலின் இருபுறமும் வாயிற் காவலர் புடைப்புச் சிற்பங்கள் உள்ளன.
மேற்கோள்கள்
பகுப்பு:தமிழகத்துக் குடைவரைகள் பகுப்பு:தமிழக தொல்லியற்களங்கள் பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:குடைவரைக் கோயில்கள்
பாலவிடுதி குறும்பப்பட்டி குளத்து முனியப்பசுவாமி கோயில்
பாலவிடுதி குறும்பப்பட்டி குளத்து முனியப்பசுவாமி கோயில் தமிழ்நாட்டில் கரூர் மாவட்டம், பாலவிடுதி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டி. ஆர். நாகராஜ்
முனைவர் டி.ஆர்.நாகராஜ் ( (1954-1998) ஒரு இந்திய கலாச்சார விமர்சகரும், அரசியல் வர்ணனையாளரும் மற்றும் இடைக்கால மற்றும் நவீன கன்னட கவிதைகளைப் படைக்கும் எழுத்தாளரும் ஆவார். இவர் கன்னடம் மற்றும் ஆங்கில மொழிகளில் எழுதி வந்தார். தலித் இயக்கத்தில் ஈடுபாடு கொண்டவர் ஆவார். சாகித்யா கதனா என்ற படைப்புக்காக சாகித்ய அகாதமி விருதினைப் பெற்றார். தலித் மற்றும் பகுஜன் அரசியலில் புதிய வெளிச்சம் போட்ட சில இந்திய சிந்தனையாளர்களில் இவரும் ஒருவர் ஆவார். சாதி அமைப்பு மற்றும் தீண்டாமைப் பிரச்சினை குறித்த காந்தி - அம்பேத்கர் ஆகியோரிடையேயான விவாதத்தை 21 ஆம் நூற்றாண்டில் இந்தியாவின் தலைவிதியைத் தீர்மானிக்கும் மிக முக்கியமான சமகால விவாதமாக அவர் கருதினார்.
விளக்கேற்றியவள்
விளக்கேற்றியவள் (Vilakketriyaval ) 1965 ஆம் ஆண்டு வெளிவந்த தமிழ்த் திரைப்படமாகும். ஜோசப் தளியத் இயக்கத்தில் வெளிவந்த இத்திரைப்படத்தில் ஆதித்தன், வசந்தா மற்றும் பலரும் நடித்துள்ளனர்.
டி. ஆர். நாகராஜ்
ஆரம்ப கால வாழ்க்கை
டோடபல்லபுரா ராமையா நாகராஜ் பிப்ரவரி 20, 1954 அன்று இந்தியாவின் மைசூர் மாநிலத்தில் (இன்றைய கர்நாடகா ) டோடபல்லாபூரில் ராமையா மற்றும் அக்கையம்மா ஆகியோருக்கு மகனாகப் பிறந்தார். அவரது குடும்பம் நெசவாளர் சமூகத்தைச் சேர்ந்தது ஆகும். அவரது தந்தை ஒரு ஆசிரியர். நாகராஜ் தனது சொந்த ஊரில் கல்வி பயின்றார், அதன் பிறகு பெங்களூரு அரசு கலை மற்றும் அறிவியல் கல்லூரியில் பயின்றார். அவர் கல்லூரியில் ஒரு சிறந்த விவாதக்காரராக அறியப்பட்டார். இந்த காலகட்டத்தில் கல்லூரிகளுக்கிடையேயான விவாதங்களின் போது தான் அவருக்கு தலித் மற்றும் பகுஜன் அரசியலில் ஆர்வம் ஏற்பட்டது.
விளக்கேற்றியவள்
மேற்கோள்கள்
பகுப்பு:1965 தமிழ்த் திரைப்படங்கள்‎ பகுப்பு:டி. ஆர். பாப்பா இசையமைத்த திரைப்படங்கள்
டி. ஆர். நாகராஜ்
ஆரம்ப கால வாழ்க்கை
நாகராஜ் தனது உயர் கல்விக்காக பெங்களூர் பல்கலைக்கழகத்திற்குச் சென்றார். அங்கு அவர் முதுகலைப் பட்டத்தைப் பெற்றார். 1975 ஆம் ஆண்டில், பெங்களூரு பல்கலைக்கழகத்தின் கன்னடத் துறையில் (முன்னதாக கன்னட அத்யாயனா என்று அறியப்பட்டது) முறையான ஆய்வு  மாணவராக சேர்ந்தார். பெங்களூரு பல்கலைக்கழகத்தில் தனது முனைவர் பட்டத்தைப் பெற்றதோடு அங்கேயே கன்னட கல்விப்புலத்தில் பணியில் சேர்ந்தார்.
தொழில் மற்றும் எழுத்து வாழ்க்கை
நாகராஜ் பெங்களூர் பல்கலைக்கழகத்தில் விரைவாக உயர்ந்த நிலையை அடைந்தார். அங்கு அவர் வாசகர் என்ற நிலையை அடைந்து, பின்னர், 1998 ஆம் ஆண்டில் இறப்பதற்கு சற்று முன்பு, புதிதாக நிறுவப்பட்ட கைலாசம் என்ற இருக்கைக்கு அவர் பெயரிடப்பட்டது.
பெங்களூரு பல்கலைக்கழகத்தின் கன்னடத் துறையுடன் தான் கொண்டிருந்த முதன்மையான பணியிணைப்பைத் தவிர, நாகராஜ் சிம்லாவின் இந்திய மேம்பட்ட ஆய்வுக் கழகத்தில் (1993–4) கூட்டாளராகவும் இருந்தார்; வளரும் சமூகங்களிற்கான ஆய்விற்கான மையத்தில் (சி.எஸ்.டி.எஸ்), டெல்லி (1994–6) மூத்த கூட்டாளராகவும், சிகாகோ பல்கலைக்கழகத்தில் (1997 மற்றும் 1998) தெற்காசிய மொழிகள் மற்றும் நாகரிகங்கள் துறையில் கெளரவ பேராசிரியராகவும் பணியாற்றினார்.
நாகராஜ் கன்னடத்தில் பல கட்டுரைகளையும், ஆறு புத்தகங்களையும் எழுதியுள்ளார். உருது இலக்கியத்தின் ஒரு தொகுப்பு உட்பட 15 கன்னடப் புத்தகங்களையும் அவர் திருத்தியுள்ளார். பிளேமிங் ஃபீட் என்பது இவரால் எழுதப்பட்ட இந்திய தலித் இயக்கம் பற்றிய கட்டுரைகளின் தொகுப்பாகும். அதன் தலைப்புக் கட்டுரை "பிளேமிங் ஃபீட்" என்பது மகாத்மா காந்தி மற்றும் பி. ஆர். அம்பேத்கார் ஆகியோர் தலித்திய விடுதலை அறிவிப்பு தொடர்பான தமது மாறுபட்ட தத்துவங்களை விவாதிக்கிறது. இந்தப் புத்தகத்தின் திருத்தப்பட்ட மற்றும் விரிவாக்கப்பட்ட பதிப்பு இவரது மரணத்திற்குப் பின் 2011 ஆம் ஆண்டில் (தி ஃபிளேமிங் ஃபீட் மற்றும் பிற கட்டுரைகள்) இந்தியாவில் தலித் இயக்கம் என்ற பெயரில் வெளியிடப்பட்டது.
1998 ஆம் ஆண்டில் அவரது இறப்பின் போது அவர் சப்தானாவின் (மொழிபெயர்ப்புக்கான மையம், இந்திய சாகித்ய அகாதெமியின் ஒரு திட்டம்) இயக்குநராகவும், எக்கோடுவினுடைய அக்சர பிரகாசன அமைப்பினால் பதிப்பிக்கப்பட்ட ஒரு திறனாய்வுப் பணித் தொடரான அக்சர சிந்தனா என்பதன் தொகுப்பாசிரியராகவும் இருந்தார். அவருடைய இறப்பிற்கு முந்தைய மாதங்களில்,"தலித் இலக்கிய விமர்சனத்திற்கான ஒரு புதிய வடிவமைப்பாக பெண்ணியத்தின் தன்மையை ஆராய்தல்" என்ற ஆய்வுப் பணியில் ஈடுபட்டிருந்தார்.
மேற்கோள்கள்
பகுப்பு:கன்னட எழுத்தாளர்கள் பகுப்பு:சாகித்திய அகாதமி விருது பெற்றோர்
நாரியமங்கலம் ஊராட்சி
நாரியமங்கலம் ஊராட்சி (Nariyamangalam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள கீழ்பென்னாத்தூர் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2732 ஆகும். இவர்களில் பெண்கள் 1379 பேரும் ஆண்கள் 1353 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அக்னிச் சிறகுகள்
அக்னிச் சிறகுகள் (Wings of Fire) என்பது முன்னாள் இந்தியக் குடியரசுத்தலைவர் பேராசிரியர் அப்துல் கலாமின் சுயசரிதைப் புத்தகமாகும். இப்புத்தகத்தை அப்துல் கலாம் மற்றும் அவர் நண்பர் அருண் திவாரி ஆகியோர் எழுதினர். இப்புத்தகம் ஆங்கிலத்தில் எழுதப்பட்டது. மு. சிவலிங்கம் என்பவர் இதனை தமிழில் மொழிபெயர்த்தார். இப்புத்தகம் தமிழ், தெலுங்கு, குஜராத்தி, மலையாளம், ஒரியா, மராத்தி, சீனம் உள்ளிட்ட 13 மொழிகளில் மொழிபெயர்க்கப்பட்டது.
இப்புத்தகம் 7 பகுதிகளைக் கொண்டுள்ளது.
வெளி இணைப்புக்கள்
பகுப்பு:ஆங்கிலம்-தமிழ் மொழிபெயர்ப்பு நூல்கள் பகுப்பு:தன்வரலாறுகள் பகுப்பு:அப்துல் கலாம்
திருவிளையாடல் (திரைப்படம்)
திருவிளையாடல் 1965 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர். இத்திரைப்படத்தில் இயக்குநர் ஏ. பி. நாகராஜன் 'நெற்றிக்கண் திறப்பினும் குற்றம் குற்றமே' என்று கூறும் நக்கீரர் வேடத்தில் தோன்றினார். இத்திரைப்படம் திருவிளையாடல் புராணம் எனும் புகழ் பெற்ற சைவ இலக்கியத்தை அடிப்படையாகக் கொண்டது.
கதைச் சுருக்கம்
திருவிளையாடல் புராணத்தில் மொத்தமுள்ள 64 தொகுப்புகளில் 4 தொகுதிகளை மட்டும் தொகுத்து இத்திரைப்படத்தை உருவாக்கியுள்ளனர்.
பாடல்கள்
பத்து பாடல்கள் இடம்பெற்ற இத்திரைப்படத்திற்கு இசையமைத்தவர் இசையமைப்பாளர் கே. வி. மகாதேவன் ஆவார். கவியரசு கண்ணதாசன் எழுதிய இத்திரைப்படத்தின் பாடல்கள் காலத்தால் அழியாதவை.
வெளியீடு
சிவாஜி கணேசன் நடித்து மிகப்பெரிய வெற்றி பெற்ற திரைப்படங்களுள் இதுவும் ஒன்றாகும். இத்திரைப்படத்தின் மற்ற நடிகர்களான ஆர். முத்துராமன், நாகேஷ், டி. எஸ். பாலையா, டி. ஆர். மகாலிங்கம் ஆகியோர் கொஞ்ச நேரமே திரையில் தோன்றினாலும் அவர்களது கதாபாத்திரங்கள் பார்வையாளர்கள் ரசிக்கும்படியாக அமைக்கப்பட்டிருந்தது. சினிமா சாட் தனது விமர்சனத்தில் இத்திரைப்படத்திற்கு 5நட்சத்திரங்கள் கொடுத்தது. மேலும் இத்திரைப்படம் மீண்டும் மீண்டும் பார்த்து ரசிக்கத்தூண்டும் திரைப்படம் எனப் பாராட்டியது." தி இந்து பத்திரிக்கைக்கு இயக்குநர் அமீர் அளித்த பேட்டியில் திருவிளையாடல் பக்தித் திரைப்படமாக இருந்தாலும், இதன் இயக்குநர் ஏ. பி. நாகராஜன் இத்திரைப்படத்தை ரசிக்கும்படியாக அமைத்திருப்பார். இதுவரை தமிழில் வெளிவந்துள்ள சிறந்த திரைப்படங்களுள் இதுவும் ஒன்றாகும் என பாராட்டுகிறார்.
விருதுகள்
இத்திரைப்படம் சிறந்த திரைப்படத்திற்கான தேசிய விருதினை வென்றது. 1965 வது ஆண்டில் வெளியான சிறந்த திரைப்படங்களுள் இத்திரைப்படத்திற்கு மூன்றாவது இடமாகும்.
வெளி இணைப்புகள்
பகுப்பு:1965 தமிழ்த் திரைப்படங்கள்‎ பகுப்பு:இந்து தொன்மவியல் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சாவித்திரி நடித்த திரைப்படங்கள் பகுப்பு:டி. ஆர். மகாலிங்கம் நடித்த திரைப்படங்கள் பகுப்பு:டி. எஸ். பாலையா நடித்த திரைப்படங்கள் பகுப்பு:நாகேஷ் நடித்த திரைப்படங்கள்
மாடாட்டம்
மாடாட்டம் என்பது மாடு போன்று வேடம் அணிந்து ஆடப்படும் ஒரு நாட்டுப்புற ஆடற்கலை ஆகும். இதில் வேகமான காலசைவுகள் உண்டு. பொதுவாக பறை இசையுடன் வேறு பல ஆட்டங்களுடன் மாடாட்டமும் நிகழும்.
வெளி இணைப்புகள்
பகுப்பு:தமிழர் ஆடற்கலைகள்
வேங்கட கிருஷ்ணன் கோவில், வேலூர்
வேங்கட கிருஷ்ணன் திருக்கோவில் தொரப்பாடியில் (துறைப்பாடி) உள்ள கோவில்களில் மிகவும் பிரசித்திபெற்ற திருக்கோவில். ராதா ருக்மணி உடனுறை வேங்கட கிருஷ்ணன் எழுந்தருளி அருள்பாலிக்கின்றார்.
விழாக்கள்
சிறப்பாக நடைபெறும் மார்கழி மாதம் அனைத்து நாட்களும் வீதி பஜனை நடைபெறும்
கோவில் அமைப்பு
பகுப்பு:வேலூர் மாவட்டத்திலுள்ள பெருமாள் கோயில்கள்
எலவம்பாடி
இலவம்பாடியுடன் குழப்பிக் கொள்ளாதீர்
எலவம்பாடி (ELAVAMBADI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இந்த ஊரானது ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 67 கிலோமீட்டர் தொலைவிலும், மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 180  வீடுகள் உள்ளன. கிராமத்தின் மொத்த மக்கள் தொகையானது 738 ஆகும். இதில் ஆண்கள் எண்ணிக்கை 380, பெண்களின் எண்ணிக்கை 358 என உள்ளது. மக்களின் கல்வியறிவு விகிதமானது 53.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
எட்டிகுட்டபட்டி ஊராட்சி
எட்டிகுட்டபட்டி ஊராட்சி (Ettikuttapatti Gram Panchayat), தமிழ்நாட்டின் சேலம் மாவட்டத்தில் உள்ள ஓமலூர் வட்டாரத்தில் அமைந்துள்ளது. இந்த ஊராட்சி, ஓமலூர் சட்டமன்றத் தொகுதிக்கும் சேலம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3074 ஆகும். இவர்களில் பெண்கள் 1485 பேரும் ஆண்கள் 1589 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேலையூர், தாம்பரம் வட்டம்
சேலையூர் (Selaiyur) தமிழ்நாட்டின் செங்கல்பட்டு மாவட்டம், தாம்பரம் வட்டத்தில் அமைந்த 20 வருவாய் கிராமங்களில் ஒன்றாகும். , சேலையூர் தாம்பரம்-வேளச்சேரி சாலையில் அமைந்துள்ளது. இது சென்னை மாநகரத்தின் சுற்றுப் பகுதிகளில் ஒன்றாகும். இதன் அருகமைந்த பகுதிகள் சிட்லப்பாக்கம், செம்பாக்கம், மேடவாக்கம் மற்றும் தாம்பரம் ஆகும். அருகமைந்த தொடருந்து நிலையம் தாம்பரம் தொடருந்து நிலையம் ஆகும். சென்னை விமான நிலையம் 9 கிமீ தொலைவில் உள்ளது. கிழக்கு தாம்பரம் பேருந்து நிலையம் 3 கிமீ தொலைவில் உள்ளது. இவ்வூரில் சேலையூர் அமிர்தகடேசுவரர் கோயில் மற்றும் சேலையூர் ஏரி உள்ளது.
மேற்கோள்கள்
பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
திருவாலங்காடு ( நாகப்பட்டினம்)
'திருவாலங்காடு' காவிரி ஆற்றின் தென்கரையில், மயிலாடுதுறை - கும்பகோணம் சாலை மார்க்கத்தில் அமைந்திருக்கிறது. மயிலாடுதுறையிலிருந்து 13 கி.மீ. தூரத்திலும், கும்பகோணத்திலிருந்து 25 கி.மீ. தூரத்திலும் இவ்வூர் அமைந்திருக்கிறது. திருவாலங்காட்டில் பிரசித்திப் பெற்ற வட ஆரண்யேசுவரர் சிவன் கோயில் அமைந்திருக்கிறது. அம்மன் பெயர் வண்டார் குழலி. இங்கு காவிரி ஆற்றிலிருந்து 'விக்கிரமனாறு' என்ற புதிய கிளை ஆறு பிரிகிறது.
இங்கு காவிரி ஆற்றின் கரையில்தான், அப்பைய தீக்ஷிதரின் அதிஷ்டானம் இருக்கிறது.
திருவாலங்காட்டில் மாரியம்மன் கோவில், காளி கோயில், கன்னியம்மன் கோயில், பிள்ளையார் கோயில் இருக்கின்றனர்.
நிருவாகத் தகவல்
மாவட்டம்: மயிலாடுதுறை
வட்டம்: குத்தாலம்
அஞ்சல்: திருவாலங்காடு மக்கள் தொகை: 2011 கணக்கெடுப்பின்படி திருவாலங்காட்டில் 1567 குடும்பங்களைச் சேர்ந்த 7093 நபர்கள் (3389 ஆண்கள் + 3704 பெண்கள்) வசிக்கிறார்கள்.
திருக்கஞ்சனூர் சப்தஸ்தானம்
திருக்கஞ்சனூர் சப்தஸ்தானத்தில் இடம் பெறும் ஏழூர்த்தலங்கள் திருக்கஞ்சனூர், திருக்கோடிக்காவல், திருவாலங்காடு, திருவாவடுதுறை, திருத்தென்குரங்காடுதுறை, திருமங்கலக்குடி, திருமாந்துறை ஆகிய தலங்களாகும்.
அமைவிடம்
இந்த ஊர் மயிலாடுதுறையிலிருந்து கும்பகோணம் செல்லும் வழித்தடத்தில் அமைந்துள்ளது.
இவற்றையும் காண்க
திருவாலங்காடு வடாரண்யேசுவரர் கோயில் திருவாலங்கடு காவிரி ஆற்றை பற்றிய இந்த சிறு வீடியோவையும் பாருங்கள். https://www.youtube.com/watch?v=GBgoEjr4RgU பகுப்பு:மயிலாடுதுறை மாவட்டத்திலுள்ள கிராமங்கள் மேலும் விரிவான தகவலுக்கு இந்த வலைத்தளத்தை பார்க்கவும்: http://thiruvalangadu.blogspot.in/
இரணைக்கேணி கிராம அலுவலர் பிரிவு
239 A இலக்கம் உடைய இரணைக்கேணி கிராம அலுவலர் பிரிவு (Iranaikkerni) குச்சவெளி பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி குடும்பத்தைச் சேர்ந்த அங்கத்தவர்கள் வசித்து வருகின்றனர்.
உசாத்துணைகள்
பகுப்பு:குச்சவெளி பிரதேச செயலாளர் பிரிவு பகுப்பு:கிராம அலுவலர் பிரிவு (திருகோணமலை)
உக்காய் அனல் மின் நிலையம்
இந்தியாவின் குசராத் மாநில மின்சாரக் கூட்டுத்தாபன லிமிடெட் நிறுவனத்தின் உக்காய் அனல் மின் நிலையம் 1,110 மெகாவாற் திறன் கொண்ட மின் உற்பத்தி நிலையமாகும். இது குசராத்தின் முக்கிய நிலக்கரி எரி மின் உற்பத்தி நிலையங்களில் ஒன்றாகும். இந்த மின்நிலையம் தபதி ஆற்றின் கரையில் அமைந்துள்ளது.
மின் ஆலை
உக்காய் அனல் மின் நிலையம் தபதி ஆற்றின் கரையில் அமைந்துள்ள. இங்குள்ள நீர் மின்சார நிலையம் இப்பெயரிலே வழங்கப்படுகிறது. 100 மெகாவாட்டிற்கும் அதிகமான திறன் கொண்ட இந்தியாவின் முதல் மின் நிலைய அலகு உக்காய் டிபிஎஸ் யூனிட் -1 ஆகும்.
போக்குவரத்து
இது மேற்கு இரயில்வேயின் ஜல்கான்-சூரத்து தொடருந்து பாதையில் உள்ளது. நிலக்கரி அடிப்படையிலான அனல் மின் நிலையங்கள் அதிக அளவு நிலக்கரியைப் பயன்படுத்துகின்றன. எடுத்துக்காட்டாக, உக்காய் அனல் மின் நிலையம் 2006-07ஆம் ஆண்டில் 3,200,000 டன் நிலக்கரியைப் பயன்படுத்தியது. இந்தியாவில் உள்நாட்டு நிலக்கரி விநியோகத்தில் சுமார் 80 சதவீதம் நிலக்கரி அடிப்படையிலான அனல் மின் நிலையங்கள் மற்றும் நிலக்கரி போக்குவரத்து ஆகியவை இந்திய இரயில்வேயின் மொத்த சரக்கு வருவாயில் 42 சதவீதமாகும்.
பொடுத்தோல்
வலது|thumb| பொடுதோல் பொடுத்தோல் (ஆங்கிலம்: Poduthol;പൊടുത്തോല്‍) என்பது தென்னிந்தியாவில் வடக்கு மலபார் பகுதி துணை உணவாகும். இது பொதுவாக மதிய உணவு மற்றும் இரவு உணவின் போது சோற்றுடன் பரிமாறப்படுகிறது. இது வழக்கமாகத் திருமணங்கள் மற்றும் பிற விழாக்களில் போதும் தயாரிக்கப்படுகிறது.
உக்காய் அனல் மின் நிலையம்
மேற்கோள்கள்
பகுப்பு:தபி மாவட்டம் பகுப்பு:குசராத் அனல் மின் நிலையங்கள் பகுப்பு:Coordinates on Wikidata
பொடுத்தோல்
செய்முறை
முட்டைக்கோசு, பீன்சு, பலாக்காய், கேரட், வாழைக்காய், கடலைப்பருப்பு, பயற்றம் பருப்பு, பாகல், கருணைக்கிழங்கு, முருங்கை, இபோமோயா, அகத்தி போன்ற இலைகள் உள்ளிட்ட காய்களைக் கொண்டு பொடுத்தோல் சமைக்கப்படுகிறது. சிறியத் துண்டுகளாக நறுக்கப்பட்ட காய்கறிகள் மற்றும் கீரைகளுடன் மஞ்சள் தூள், மிளகாய்ப் பொடி, துண்டுகளாக்கப்பட்ட வெங்காயம் மற்றும் துருவிய தேங்காய் சேர்த்துச் சமைக்கப்படுகிறது. சூடான பாத்திரம் ஒன்றில் மேற்கூறிய பொருட்களைப் போட்டு முழுமையாக வேகும் வரை கிளறவேண்டும். காய்கறி நன்கு வெந்த உடன் கறிவேப்பிலையிட்டு தேங்காய் எண்ணெய்யில் வறுத்த கடுகு, பூண்டு கிராம்புகளுடன் தாளித்து எடுக்கவேண்டும்.
மேற்கோள்கள்
பகுப்பு:தென்னிந்திய சமையல்
இந்து சமயத்தில் தியானம்
தியானம் என்பது மன அமைதி பெற மனதை ஒரு நிலைப்படுத்தி செய்யப்படும் ஒரு பயிற்சி ஆகும். இது இந்தியாவில் தோன்றிய யோகக்கலையை ஒத்த பயிற்சி ஆகும். பெரும்பாலும் கடவுளை நினைத்தே தியானம் செய்யப்படுகிறது. இக்கலையை அக்காலத்தில் முனிவர்களும் யோகிகளும் அமைதியான இடங்களில் மேற்கொண்டனர். மிக உன்னத மனிதவளக் கலைகளில் தியானமும் ஒன்று.
வேதகால தியானங்கள்
தியானம் எனில் கடவுளை மனதில் வழிபடுவது. கடவுள் எங்கும் நிறைந்தவர். சாதாரணமானதில் உயர்ந்ததை (இறைவனை) ஏற்றி வழிபடுவதே தியானம். இத்தகைய இறை தியானங்களை சாந்தோக்கிய உபநிடதத்திலும், பிரகதாரண்யக உபநிடத்திலும் மற்றும் பல உபநிடதங்களில் வித்யை என்றும் உபாசனை என்றும் பல்வகையாக விளக்கப்பட்டுள்ளது.
தியானத்தின் அங்கங்கள்
தியானத்தில் மூன்று அங்கங்கள் உள்ளன. தியானிப்பவன், தியானிக்கப்படுகின்ற தெய்வம் மற்றும் ஆலம்பனம் அல்லது தெய்வத்தை மனதில் ஏற்றி அல்லது தன்னையே தெய்வமாகத் தியானிப்பதற்கான ஆதாரம். வேதகாலத்தில் சூரியன், அக்னி, வாயு, நீர், ஆகாயம், பூமி, இயற்கை எனும் பிரகிருதி, இரண்யகர்பன், போன்ற இயற்கைப் பொருட்களை தியானத்தின் ஆலம்பனமாக கொண்டிருந்தனர்.
வேதகால தியான வகைகள்
வேதகால தியானம் உலகியல் நன்மைக்காகவும், ஆன்மீக முன்னேற்றத்திற்காகவும் செய்யப்பட்டது.
மேற்கோள்கள்
பகுப்பு:சமய நடத்தைகளும் அனுபவங்களும் பகுப்பு:இந்துத் தத்துவங்கள்
ஜிட்டாண்ட அள்ளி மதகேரி சூத்திர கரகம் கோயில்
ஜிட்டாண்ட அள்ளி மதகேரி சூத்திர கரகம் கோயில் தமிழ்நாட்டில் தர்மபுரி மாவட்டம், ஜிட்டாண்ட அள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
சாத்துமதுரை ஊராட்சி
சாத்துமதுரை ஊராட்சி (Sathumadurai Gram Panchayat), தமிழ்நாட்டின் இராணிப்பேட்டை மாவட்டத்தில் உள்ள கணியம்பாடி வட்டாரத்தில் அமைந்துள்ளது. இந்த ஊராட்சி, ஆற்காடு சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1533 ஆகும். இவர்களில் பெண்கள் 764 பேரும் ஆண்கள் 769 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:இராணிப்பேட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாதங்கி
'மாதங்கி Matangi'  (मातंगी) என்பவர் மகாவித்யா,  எனப்படும் பத்து தந்திர  தெய்வங்களிள் ஒருவர். இவர் பார்வதியின் ஆங்கார அம்சமாக கருதப்படுகிறார். மாதங்கி என்பவர் சைவ சமயக்கடவுளான சிவபெருமானின் மனைவியாவார். இவர் பிரம்மாவின் குமாரனாகிய மதங்க முனிவரின் மகளாக எனப்படுகிறார். மேலும், மாதங்கி சரஸ்வதி யின் தாந்த்ரீக வடிவமாகக் கருதப்படுகிறாள். சரசுவதியைப் போலவே, மாதாங்கியும், பேச்சு, இசை, அறிவு மற்றும் கலைகளை நிர்வகிக்கிறார். அமானுஷ்ய சக்திகளைப் பெறுவதற்கும், குறிப்பாக எதிரிகளின் மீது கட்டுப்பாட்டைப் பெறுவதற்கும், மக்களைத் தன்னிடம் ஈர்ப்பதற்கும், கலைகளில் தேர்ச்சி பெறுவதற்கும், உயர்ந்த அறிவைப் பெறுவதற்கும் மாதங்கி தேவியின் வழிபாடு பரிந்துரைக்கப்படுகிறது.
மாதங்கி வழிபாடு பெரும்பாலும் மாசுபாடு, தீங்கு விளைவித்தல் மற்றும் இந்து சமுதாயத்தின் கடைநிலை ஆகியவற்றுடன் தொடர்புடையது, இது அவரது மிகவும் பிரபலமான வடிவத்தில் காணப்படுகிறது. இவ் வடிவம்  'உச்சிஷ்டா - சண்டலினி'   அல்லது   'உச்சிஷ்டா-மாதாங்கினி'  என அழைக்கப்படுகிறது. அவள் ஒரு தலித் இன மக்களின் கடவுளாக (சந்தலினி) என்று விவரிக்கப்படுகிறாள். மேலும், ( உச்சிஷ்டா ) என்பது சாப்பிட்ட பிறகு கழுவப்படாத கைகள் அல்லது இடது கையில் உணவு உண்பது போன்ற பொருளில் உள்ளதால் இவை இரண்டும் பண்டைய இந்து மதத்தில் தூய்மையற்றதாகக் கருதப்பட்டன.
மாதங்கி என்பது மரகத பச்சை வண்ணத்தைக் குறிக்கிறது. உச்சிஷ்டா மாதங்கினியின் கைகளில் உடுக்கை, வாள், மண்டையோடு போன்றவை காணப்படுகிறது. இவரின் இன்னொரு தோற்றமான ராஜ மாதங்கியின் உருவம் வீணை வாசிப்பவராகவும், கிளியை வைத்திருப்பவராகவும் சித்தரிக்கப்படுகிறது.
பெயர்க்காரணம்
அம்பிகை, மதங்கரின் மகளாக பிறந்தமையால் மாதங்கி என அழைக்கப்படுகிறார். இவருக்கு ராஜ மாதங்கி, ராஜ சியாமளா என்றும் வேறு பெயர்கள் உள்ளன. இந்தியாவின் வடபகுதியில் சியாமளா தேவி என்று அறியப்படுகிறார். இதற்கு நீலம் கலந்த பச்சை நிறம் என்று பொருளாகும். இந்த தேவி சாக்த வழிபாட்டில் சப்தமாதாக்களில் ஒருவராகவும், தசமகா வித்தியாக்களில் ஒருவராகவும் அறியப்படுகிறார்.
மதங்க முனிவர்
மதங்க முனிவர் கடுமையாக தவம் செய்தார். அவருடைய தவத்தில் மகிழ்ந்த சிவபெருமான் மதங்கருக்கு காட்சியளித்தார். அப்பொழுது மதங்கர் "அனைவருக்கும் தந்தையான ஈசனே, தாங்கள் எனக்கு உறவாக இருக்கும் வரம் தர வேண்டும்" என்று வேண்டினார். அவ்வாறே சிவபெருமானும் பார்வதி தேவி மாதங்கியாக அவருக்கு பிறப்பார் என்றும், மாதங்கியை தான் மணம் முடிப்பதாகவும் வரம் தந்தார்.
மாதங்கி, சிவன் - திருமணம்
மாதங்கி சிவபெருமான் திருமணம் திருவெண்காட்டில் நிகழ்ந்தது. அப்பொழுது மாதங்கியின் வீட்டார், சிவபெருமானுக்கு சீர் செய்யாததை கண்டு தேவர்கள் கேலி பேசினர். அதனை தடுத்த சிவபெருமான், சீர் கொடுப்பதும், பெறுவதும் தவறு என்று உரைத்தார். ஆனால் திருமணத்தின் சடங்கு என தேவர்கள் வாதிட்டனர். அவர்களை சாந்தம் செய்வதற்காக கையிலையில் உள்ள பெருஞ்செல்வத்தினை நந்தி தேவரிடம் கூறி எடுத்துவரும்படி செய்தார்.
இப்புராணத்தை திருநாங்கூர் மாதங்கீஸ்வரர் கோயில் தலபுராணம் விவரிக்கிறது.